Kvikmyndaleikarinn Ron Perlman , sem lék Hellboy í tveimur myndum sem gerðar hafa verið um ofurhetjuna , segist í samtali við Reuters fréttasstofuna vera til í að gera þriðju myndina , þó hann viti ekki hvort að leikstjóri fyrri myndanna , Guillermo del Toro , verði með . Del Toro hafi þó hugsað myndirnar í upphafi sem þríleik . „ Spurning : „ Hverjir eru möguleikarnir á því að Hellboy lll verði gerð ? Svar : „ Ég held að hann ( del Toro ) sé á leið í aðra átt , þannig að ef það á að gera aðra mynd , þá er ég ekki viss um hver hans aðkoma yrði . Ég væri meira en til í að gera þriðju myndina . Hann yrði að vera með að einhverju leyti , af því að hann hugsaði þetta alltaf sem þríleik … . Eins og Guillirmo hugsaði lokakaflann var hann stórfenglegur , og ef að þriðja myndin verður aldrei gerð , þá er það óheppilegt því það átti alltaf að verða mikilfenglegur lokakafli , og það væri frábært að gera hann . “ Spurning : „ Heldurðu að del Toro gæti snúist hugur og ákveðið að gera myndina ? “ Svar : „ Það er aldrei að vita , lífið er fullt af óvæntum atvikum . “